90/2008

S stefndi V til greiðslu reiknings vegna vinnu við lóð tiltekins húss. Þegar komið var að fyrirhugaðri aðalmeðferð málsins felldi S það niður, en V krafðist málskostnaðar. Með hinum kærða úrskurði var málið fellt niður og S gert að greiða V 275.000 krónur í málskostnað. Í dómi Hæstaréttar var vísað til 2. mgr. 130. gr. laga nr. 91/1991 um meðferð einkamála og með hliðsjón af umfangi málsins og kostnaði sem V hafði af öflun matsgerðar var S gert að greiða V 800.000 krónur í málskostnað í héraði auk kærumálskostnaðar.

Dómur Hæstaréttar.

Mál þetta dæma hæstaréttardómararnir I-kvk-nf B-kvk-nf, H-kvk-nf H-kvk-nf og M-kk-nf S-kk-nf.

Sóknaraðili skaut málinu til Hæstaréttar með kæru 7. febrúar 2008, sem barst réttinum ásamt kærumálsgögnum 15. sama mánaðar. Kærður er úrskurður Héraðsdóms Reykjavíkur 28. janúar 2008, þar sem kveðið var á um greiðslu málskostnaðar í máli varnaraðila á hendur sóknaraðila, sem jafnframt var fellt niður. Kæruheimild er í g. lið 1. mgr. 143. gr. laga nr. 91/1991 um meðferð einkamála. Sóknaraðili krefst þess að varnaraðila verði gert að greiða sér 1.061.533 krónur í málskostnað í héraði auk kærumálskostnaðar.

Varnaraðili hefur ekki látið málið til sín taka fyrir Hæstarétti.

Varnaraðili höfðaði málið með stefnu 22. janúar 2007 til að fá sóknaraðila dæmdan til greiðslu skuldar samkvæmt reikningi 26. júní 2006 að fjárhæð 2.081.899 krónur ásamt dráttarvöxtum frá útgáfudegi hans og málskostnaði. Eftir hljóðan reikningsins og fylgigagna með honum var hann gerður vegna vinnu við lóð að Hraunbæ 24 í Hveragerði. Sóknaraðili tók til varna í málinu og krafðist aðallega sýknu af kröfu varnaraðila, en til vara að hún yrði lækkuð. Aðalkröfuna reisti sóknaraðili á því að varnaraðili væri rangur aðili að kröfu á hendur sér vegna þessa verks, en fyrir varakröfunni færði hann meðal annars þau rök að umkrafin verklaun væru of há miðað við umfang verksins og annmarkar hafi einnig verið á því. Þessu til stuðnings leitaði sóknaraðili eftir því 12. mars 2007 að dómkvaddur yrði maður til að leggja mat á nánar tilgreind atriði. Matsgerð, sem lokið var af þessu tilefni 29. október 2007, var lögð fram á dómþingi 15. nóvember sama ár og var málinu þá frestað til þinghalds 29. sama mánaðar, þar sem ákveðin var aðalmeðferð þess 24. janúar 2008. Þegar til hennar kom felldi varnaraðili málið niður, en sóknaraðili hélt til streitu kröfu um málskostnað. Með hinum kærða úrskurði var varnaraðila gert að greiða sóknaraðila 275.000 krónur í málskostnað.

Samkvæmt málskostnaðarreikningi, sem sóknaraðili lagði fram þegar taka átti málið til aðalmeðferðar í héraði, var útlagður kostnaður hans vegna framangreindrar matsgerðar alls 252.726 krónur, en þóknun lögmanns fyrir vinnu við málið í 54,25 klukkustundir 649.644 krónur auk 159.163 króna í virðisaukaskatt. Heildarfjárhæð reikningsins var því 1.061.533 krónur. Með því að varnaraðili felldi niður málið bar honum samkvæmt 2. mgr. 130. gr. laga nr. 91/1991 að greiða sóknaraðila málskostnað. Sóknaraðila var þörf á matsgerð til stuðnings varakröfu sinni og verður að telja útgjöld af henni til málskostnaðar hans þótt ekki hafi reynt á sönnunargildi hennar úr því að varnaraðili felldi niður málið. Þegar það og umfang málsins er virt verður varnaraðila gert að greiða sóknaraðila 800.000 krónur í málskostnað í héraði ásamt kærumálskostnaði, sem ákveðinn er eins og í dómsorði greinir.

Dómsorð:

Ákvæði hins kærða úrskurðar um niðurfellingu málsins er óraskað.

Varnaraðili, Staðsetning ehf., greiði sóknaraðila, V-kk-þgf S-kk-þgf V-kk-þgf, 800.000 krónur í málskostnað í héraði og 100.000 krónur í kærumálskostnað.

if !supportEmptyParas endif

if !supportEmptyParas endif